text: Rådyr på besøg  i parcelhuskvarter
  26 juni 2017 kl. 20.28
  Rådyr går ikke af vejen for et besøg i en villahave.
  Palle Grundholm fra Vejle fik en uventet gæst klokken 7.30 om morgenen. Et rådyr havde fundet vej ind i hans have - en have, der vel og mærke ligger i et tæt beboets parcelhuskvarter i Bredballe.
  Palle Grundholm, beboer, Bredballe: "Jeg gik ud i haven og opdagede, at der lå noget stort og brunt under mit æbletræ. Jeg kaldte på min hustru og skyndte mig at hente kameraet."
  - Jeg gik ud i haven og opdagede, at der lå noget stort og brunt under mit æbletræ. Jeg kaldte på min hustru og skyndte mig at hente kameraet, fortæller Palle Grundholm. 
  - Vi listede helt stille hen til vinduet, og jeg fik taget nogle billeder gennem ruden. Så rejste dyret sig op og gik stille og roligt ud af haven. Vi listede om på den anden side af huset, hvor vi så dyret gå i modsat retning af skoven - mod Storager. Det var vi meget overrasket over, siger Palle Grundholm.
  